CELEX: 62008CJ0356
Language: sk
Date: 2009-06-25 00:00:00
Title: Rozsudok Súdneho dvora (prvá komora) z 25. júna 2009. # Komisia Európskych spoločenstiev proti Rakúskej republike. # Nesplnenie povinnosti členským štátom - Slobodné poskytovanie služieb - Sloboda usadiť sa - Voľný pohyb kapitálu - Vnútroštátna právna úprava vyžadujúca od lekárov usadených na území Horného Rakúska zriadenie bankového účtu v určitej banke. # Vec C-356/08.

Rozsudok Súdneho dvora (prvá komora) z 25. júna 2009 – Komisia/Rakúsko
      (vec C‑356/08)
      „Nesplnenie povinnosti členským štátom – Slobodné poskytovanie služieb – Sloboda usadiť sa – Voľný pohyb kapitálu – Vnútroštátna právna úprava vyžadujúca od lekárov usadených na území Horného Rakúska zriadenie bankového účtu v určitej banke“
      1.                     Voľný pohyb osôb – Sloboda usadiť sa – Slobodné poskytovanie služieb – Ustanovenia Zmluvy – Pôsobnosť (články 43 ES a 49 ES)
            (pozri bod 37)
      2.                     Slobodné poskytovanie služieb – Obmedzenia – Nariadenie lekárskej komory ukladajúce svojím členom usadeným na vnútroštátnom
            území povinnosť otvoriť bankový účet v určitej banke (článok 49 ES) (pozri body 40 – 49, 51, výrok 1)
      Predmet
      
         
               Nesplnenie povinnosti členským štátom – Porušenie článkov 43, 49 a 56 ES – Vnútroštátna právna úprava vyžadujúca od lekárov
                  usadených v Hornom Rakúsku zriadenie bankového konta v Oberösterreichische Landesbank
               
            Výrok
      
         
                  1.
               
               
                  
               
               
                  	Rakúska republika si tým, že požadovala od každého lekára usadeného v Hornom Rakúsku, aby si zriadil v Oberösterreichische
                     Landesbank v Linzi bankové konto, na ktoré musel vkladať vecné plnenia získané od zdravotných poisťovní v rámci výkonu svojej
                     profesijnej činnosti, nesplnila povinnosti, ktoré jej vyplývajú z článku 49 ES.
                  
               
            
         
                  2.
               
               
                  
               
               
                  	Rakúska republika je povinná nahradiť trovy konania.